《雁门太守行》
清代·鲍珍

不见雁门高，安知太守骄。雁门高雁不可度，太守骄新不如故。

堂堂复堂堂，汉家重循良。几人考上上，承恩奏明光。

几人考下下，贬窜之他邦。五马煌煌二千石，河间姹女同朝夕。

徒手相将拜路尘，清寒逼人太守嗔。

作者简介：(1690—1748) 清山西应州人，隶汉军正红旗，字冠亭，一字西冈，号辛圃，晚号待翁。贡生。历官长兴知县、嘉兴府海防同知。任事精密，不媚上官，喜与寒士游。生平无日无诗。有《道腴堂全集》。